钦定古今图书集成/明伦汇编/氏族典/第417卷 > 《廖用贤尚友录》 > 辅公祏
## 钦定古今图书集成/明伦汇编/氏族典/第417卷 > 《廖用贤尚友录》 > 辅公祏

按《唐书辅公祏传》：“公祏，齐州临济人。隋季与乡人杜
伏威为盗，转掠淮南。伏威兵濅盛，自号总管，以公祏
为长史。伏威既遣使归国，武德二年，诏授公祏淮南
道行台尚书左仆射，封舒国公。初，伏威与公祏少相
爱，又兄事之，故军中呼辅伯尊礼略等。伏威稍忌之，
乃推公祏为仆射，阴解其柄。公祏内怏怏不平，与故”
人左游仙伪学《辟谷》以自晦。六年，伏威入朝，留公祏
居守。左游仙说公祏反，遂僭位，国称宋，即陈故宫都
之。诏赵郡王孝恭、岭南大使李靖、齐州总管李世𪟝
讨之，公祏弃城奔会稽，武康野人执送丹阳，孝恭斩之，传首京师。